তামিলনাড়ুতে তৈরি হচ্ছে উন্নতমানের জাহাজ নির্মাণ কেন্দ্র!

ওয়েব ডেস্ক : জাহাজ নির্মাণ শিল্পে ( Shipbuilding industry) নিজেদেরকে প্রতিষ্ঠিত করতে চায় তামিলনাড়ু (Tamilnadu)। তা নিয়ে এবার বড় পদক্ষেপ করল এম কে স্ট্যালিনের সরকার। সে রাজ্যে দু’টি বড় প্রকল্পের কথা ঘোষণা করা হয়েছে। এর জন্য খরচ হবে ৩০ হাজার কোটি টাকা। যার ফলে ৫৫ হাজারের বেশি কর্মসংস্থানও তৈরি হবে।

শনিবার তামিলনাড়ুর থুথুকুড়িতে ‘ট্রান্সফর্মিং মেরিটাইম সেক্টর’ নামে একটি অনুষ্ঠানের আয়োজন করা হয়েছিল। সেখানে দুটি বড় প্রকল্পের জন্য চুক্তি হয়। চুক্তি অনুযায়ী, কোচিন শিপইয়ার্ড লিমিটেড একটি বিশ্ব মানের বাণিজ্যিক নির্মাণ কেন্দ্র তৈরি করবে। তার জন্য ১৫ হাজার কোটি টাকা খরচ করা হবে। এর ফলে ১০ হাজার জন্য চাকরি পেতে পারেন।

আরও খবর : আজ বিকেল ৫ টায় জাতির উদ্দেশে ভাষণ প্রধানমন্ত্রীর, তীব্র চাঞ্চল্য দেশজুড়ে

অন্যদিকে মাজাগন ডক শিপবিল্ডার্স লিমিটেডও একটি জাহাজ নির্মাণ কেন্দ্র তৈরি করবে। এর জন্য খরচ হবে ১৫ হাজার কোটি টাকা। এই প্রকল্প থেকে ৪৫ হাজার কর্ম সংস্থান হবে বলা বলে জানানো হয়েছে। এ নিয়ে তামিলনাড়ুর শিল্পমন্ত্রী টি.আর.বি. রাজা বলেছেন, তামিলনাড়ু সরকার এবং কেন্দ্রীয় সরকার কোচিন শিপইয়ার্ড লিমিটেডকে তামিলনাড়ুতে (Tamilnadu) নিয়ে এসেছে। এর জন্য আমরা খুব খুশি। কোচিন শিপইয়ার্ড এবং মাজাগন ডক যৌথভাবে কাজ করার কারণে ৫৫ হাজার কর্মসংস্থান তৈরি হবে।

প্রসঙ্গত, রাজ্যে জাহাজ নির্মাণ শিল্পের ( shipbuilding industry) প্রসারে জন্য ‘তামিলনাড়ু মেরিটাইম ট্রান্সপোর্ট ম্যানুফ্যাকচারিং পলিসি ২০২৫’ প্রকল্প চালু করেছিল। সেই প্রকল্পের অধীনেই এবার তামিলনাড়ুকে আন্তর্জাতিক জাহাজ নির্মাণ কেন্দ্র হিসাবে প্রতিষ্ঠিত করার জন্য বড় পদক্ষেপ নিল সে রাজ্যের সরকার।